Sekretarijat Ujedinjenih naroda

**Sekretarijat Ujedinjenih nacija** je jedan od primarnih ograna Ujedinjenih nacija i predvodi je Generalni sekretar, kome pomažu civilni volonteri širom sveta. Sekretarijat obezbeđuje studije, informacije, i sredstva potrebna agencijama za njihove potrebe. Takođe i izvršava zadatke prema direktivama Saveta bezbednosti, Generalne skupštine, the EKOSOC-a, i drugih tela UN-a. Prema povelji UN osoblje Sekretarijata se bira prema „najvišim standardima efikasnosti i stručnosti“, sa posebnim obraćanjem pažnje na značaj regrutovanja osoblja prema širokim geografskim osnovama.

Prema povelji osoblje ne sme tražiti ili primati naređenja ni od koga osim UN-a. Sve članice Ujedinjenih nacija bi trebalo da poštuju međunarodnu povelju Sekretarijata i ne bi trebalo da vrše uticaj na njeno osoblje. Jedino je Generalni sekretar odgovoran za izbor osoblja.

Dužnosti Generalnog sekretara uključuju pomaganje u rešavanju međunarodnih razmirivca, upravljanjem nad mirovnim operacijama, organizovanje međunarodnih konferancija, prikupljanje informacija o primeni donešenih odluka Saveta bezbednosti, i konsultovanje sa vladama članica oko brojnih zajedničkih programa. Ključne kancelarije su Kancelarija Ujedinjenih nacija za saradnju na humanitarnim pitanjima i Odeljenje Ujedinjenih nacija za mirovne operacije.

Dana 21. marta 2005. godine, bivši generalni sekretar Kofi Anan je predložio nekoliko reformi koje se tiču Sekretarijata. Objavio je svoje namere da imenuje naučnog savetnika, formira kancelariju za podršku stvaranju mira, uspostavi kabinetski mehanizam odlučivanja, i ojača posredničku funkciju Sekretarijata. Takođe je zatražio od Generalne skupštine da odobri sredstva za restruktuiranje osoblja; da sarađuje sa njim u reviziji pravila o podeli budžetskih i ljudskih resursa; da omogući Generalnom sekretaru veću upravnu vlast i veću fleksibilnost pri odlučivanju; da ojača ulogu kancelarija za unutrašnje poslove; i da „preispita sve programe starije od pet godina kako bi se videlo da li je za njih i dalje potrebno izdvajati sredstva ili ta sredstva mogu biti iskorišćena za suočavanje sa novim izazovima“ http://www.un.org/largerfreedom/chap5.htm.

## Organizacija
* Kancelarija Generalnog sekretara Ujedinjenih nacija
* Kancelarija Ujedinjenih nacija za unutrašnje poslove
* Kancelarija Ujedinjenih nacija za pravna pitanja
* Odeljenje Ujedinjenih nacija za politička pitanja
* Odeljenje Ujedinjenih nacija za pitanja razoružanja
* Odeljenje Ujedinjenih nacija za mirovne operacije
* Kancelarija Ujedinjenih nacija za saradnju na humanitarnim pitanjima
* Odeljenje Ujedinjenih nacija za ekonomska i socijalna pitanja
* Odeljenje Ujedinjenih nacija za organizovanjem Generalne skupštine i konferencija
* Odeljenje Ujedinjenih nacija za odnose sa javnošću
* Odeljenje Ujedinjenih nacija za upravljanje
* Kancelarija Ujedinjenih nacija program u Iraku
* Kancelarija Ujedinjenih nacija za bezbednosnu saradnju
* Kancelarija Ujedinjenih nacija visokog predstavnika za slabo razvijene zemlje, zemlje u razvoju bez izlaza na more i ostrvske zemlje
* Kancelarija Ujedinjenih nacija za borbu protiv kriminala i narkotika
* Kancelarija Ujedinjenih nacija u Ženevi
* Kancelarija Ujedinjenih nacija u Beču
* Kancelarija Ujedinjenih nacija u Najrobiju

## Generalni sekretari

* Trigve Li, Norveška (1945-1953)
* Dag Hamaršeld, Švedska (1953-1961)
* U Tant, Burma (1961-1971)
* Kurt Valdhajm, Austrija (1972-1981)
* Havijer Perez de Kueljar, Peru (1982-1991)
* Butros Butros-Gali, Egipat (1992-1996)
* Kofi Anan, Gana (1997-2006)
* Ban Ki-Mun, Južna Koreja (2007-do danas)

## Povezano
* Sistem Ujedinjenih nacija
** Generalna skupština Ujedinjenih nacija
** Savet bezbednosti Ujedinjenih nacija
** Ekonomski i socijalni savet Ujedinjenih nacija
** Savet starateljstva Ujedinjenih nacija
** Međunarodni sud pravde

## Vanjske veze

* Reforma Ujedinjenih nacija, U većoj slobodi.
* Odeljenja sekretarijata UJedinjenih nacija